Ilkka (sanomalehti)

Ilkka oli seitsemän kertaa viikossa Seinäjoella ilmestynyt eteläpohjalainen sanomalehti. Levikki oli noin 50 000 ja lukijoita noin 120 000.Mediatiedot Lehti oli Maalaisliiton ja sittemmin Suomen Keskustan äänenkannattaja vuoteen 1997. Ilkkaa julkaisi mediakonserni Ilkka-Yhtymä Oyj:n tytäryhtiö I-Mediat Oy. Alkuvuodesta 2020 alkaen toiminta yhdistyi Pohjalaisen kanssa ja nimeksi tuli Ilkka-Pohjalainen. == Historia == === Perustaminen === Ilkan juuret johtavat suoraan Santeri Alkioon ja nuorisoseuraliikkeeseen. Ilkan perustamiseen vaikutti nuorsuomalaisten keskuudessa käyty valtataistelu. Alkiolaisen nuorisoseuraväestön mukaan puolue oli liukunut liian oikealle ja Etelä- Pohjanmaalla ilmestynyt perustuslaillinen lehdistö oli päätynyt oikeiston haltuun ja samalla katkonut välejään Alkioon. Alkio ja nuorisoseuralaiset perustivat vastaliikkeenä uuden sanomalehden, Ilkan, jonka ensimmäinen numero ilmestyi huhtikuussa 1906. Lehti oli osa uudistusmielisen maalaisväestön järjestäytymistä Etelä-Pohjanmaalla ja johti Etelä-Pohjanmaan nuorsuomalaisen maalaisliiton perustamiseen.Kalliokoski 2006, s. 17 === Toiminta Vaasassa === Sanomalehtiosuuskunta Ilkka perustettiin Santeri Alkion koolle kutsumassa kokouksessa Seinäjoella 7. huhtikuuta 1906, mutta ilmestyi Vaasassa kolmesti viikossa. Ilkan ensimmäinen näytenumero ilmestyi 20. huhtikuuta ja säännöllinen ilmestyminen kolme kertaa viikossa alkoi 3. heinäkuuta. Ilkan oma kirjapaino aloitti vuokratiloissa Vaasassa kesäkuussa 1907. Vuonna 1908 opettaja Antti Haapala tuli lehden toimitussihteeriksi. Ilkka muuttui oman kirjapainon valmistuttua kuusipäiväiseksi 1919 ja seitsemänpäiväiseksi 1936. === Siirtyminen Seinäjoelle === Ilkan toimitus ja ilmestymispaikka siirtyi Seinäjoelle 1962. Entisen päätoimittajan Kari Hokkasen mukaan lehdellä oli sen jälkeen merkittävä rooli suomenkielisen Etelä-Pohjanmaan oman maakuntaidentiteetin muodostumisessa ja Seinäjoen kehittymisessä sen maakuntakeskukseksi. Vaasassa toimiessaan Ilkka oli kakkoslehden asemassa kokoomuslaisen Vaasan jäljessä, mutta pääsi Seinäjoella ykköslehden asemaan ja menestyi niin, että Ilkka-Yhtymä osti Pohjalaiseksi muuttuneen vaasalaiskilpailijansa 1990-luvulla. Ilkka kuului vuoteen 2012 Väli-Suomen Media Oy:n lehtiryhmään, jonka jälkeen oli mukana Lännen Media -yhteistyössä. Lehti siirtyi tabloid-formaattiin 2018.Nyt voit aloittaa laskemisen: H-hetkeen on 50 päivää, Ilkka.fi, uutiset, viitattu 10.2.2018 === Yhdistyminen Ilkka- Pohjalaiseksi === Syyskuussa 2019 julkisuuteen ilmoitettiin suunnitelmasta yhdistää Ilkka ja Pohjalainen yhdeksi lehdeksi.Ilkka-Yhtymä suunnittelee maakuntalehtibrändien yhdistämistä ja aloittaa yhteistoimintalain mukaiset neuvottelut . Lehdistötiedote. Ilkka-Yhtymä, 24.9.2019. Viitattu 24.9.2019. Yhdistämisen myötä aloitti tammikuussa 2020 uusi lehti Ilkka-Pohjalainen. Ilkan ja Pohjalaisen päätoimittajat irtisanottiin. == Merkittäviä henkilöitä == === Päätoimittajat === Ilkalla oli kuusi päätoimittajaa: * Santeri Alkio 1906–1930 * Artturi Leinonen 1930–1957 * Veikko Pirilä 1957–1980 * Kari Hokkanen 1980–2007 * Matti Kalliokoski 2008–2012 * Satu Takala 2012–2019.Ilkka on valinnut uuden päätoimittajan, Yle Uutiset === Toimitusjohtajat === * Matti Klemettilä 1906–1907 * Emma Granholm 1907–1908 * Jaakko Vörlund 1909 * Mikko Luopajärvi 1909–1910 * Aleksi Nikkinen 1910–1912 * Kustaa Harju 1912–1930 * Jalmari Kahra 1930–1935 * Aarne Salminen 1935–1942 * Aaro Suonenlahti 1942–1952 * Eino Malila 1952–1954 * Aarre Pitkänen 1954–1960 * Jukka Uunila 1960–1962 * Yrjö Mikkilä 1962–1963 * Maunu Grönlund 1963–1964 * Jorma Moilanen 1964–1968 * Unto Pukkinen 1969–1981 * Ilkka Oyj 1981→ * Erkki Poranen →1998 === Kirjapainon johtajat === * Fr. Miettinen 1906–1908 * W. Bange 1908–1910 * Harald Niinistö 1910–1948 * Aarne Teerimäki 1948–? == Lähteet == * === Viitteet === ==Kirjallisuutta== * Alanen, Aulis J. & Pirilä, Veikko: Taisteleva sanomalehti. I (1906–1930), II (1931–1981). Seinäjoki: Ilkka 1981. * Hokkanen, Kari: Ilkan vuosisata. Etelä-Pohjanmaan Lehtiseura 2006. ISBN 978-952-92-1210-1. == Aiheesta muualla == * Kansalliskirjasto.fi − Ilkka digitaalisessa sanomalehtiarkistossa Luokka:I-Mediat Luokka:Ilmestymästä lakanneet suomalaiset sanomalehdet Luokka:Seinäjoen media Luokka:Suomen Keskustan lehdet Luokka:Etelä-Pohjanmaan media